
	REFERAT	

Ministerul Mediului, Apelor şi Pădurilor a emis in data de  24 august 2023  ORDINUL nr. 2.192 pentru aprobarea Ghidului de finanţare a Programului privind îmbunătăţirea calităţii aerului şi reducerea cantităţii de emisii de gaze cu efect de seră, prin utilizarea pentru transportul elevilor a autovehiculelor mai puţin poluante de tipul microbuzelor electrice, hibride şi alimentate cu gaz natural comprimat.
Scopul programului îl reprezintă îmbunătăţirea calităţii aerului şi reducerea cantităţii de emisii de gaze cu efect de seră, ca urmare a utilizării microbuzelor, aşa cum sunt definite acestea în Ordonanţa de urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare, mai puţin poluante în transportul elevilor.
Proiectul ”Școli Accesibile cu hibrid  ȘAH “ vizează achiziționarea de microbuze de tip hibrid pentru transportul elevilor, prin intermediul UAT județe.  Achizițiile vor fi realizate, obligatoriu, pe baza termenilor de referință ai Ghidului, pentru autovehicule mai puțin poluante ce vor fi utilizate numai în scopul transportului de elevi.
Unitatea administrativ-teritorială oraș Boldești-Scăeni, în calitate de partener al UAT județul Prahova – Consiliul Județean Prahova, beneficiar al finanțării, trebuie să respecte următoarele condiții: 
a)  să asigure achiziționarea, din alte surse legal constituite, a stației de reîncărcare;
b) să asigure, pe toată durata proiectului (implementare/monitorizare), resursa umană (șofer) calificată pentru utilizarea tipului de microbuz achiziționat, costurile de reparații și întreținere a microbuzelor, precum și costurile de alimentare și orice alte costuri survenite urmare folosinței defectuoase a microbuzului;
c) să asigure menținerea și întreținerea în bună stare, pâna la finalizarea perioadei de monitorizare a proiectului, a autocolantului aplicat pe partea cea mai vizibilă pentru public a microbuzului achiziționat în cadrul proiectului;
d) să asigure, după perioada de monitorizare, preluarea în proprietate a microbuzului.

[bookmark: _GoBack]Vă rugăm să inițiați un proiect de hotărâre a Consiliului Local privind participarea Orașului Boldești-Scăeni la Proiectul ”Școli Accesibile cu hibrid ȘAH” finanțat de Administrația Fondului pentru Mediu în cadrul Programului privind îmbunătățirea calității aerului și reducerea cantității de emisii de gaze cu efect de seră, prin utilizarea pentru transportul elevilor a autovehiculelor mai puțin poluante de tipul microbuzelor electrice, hibride și alimentate cu gaz natural comprimat.

